C 298/20

Vīna nozares nosaukuma produkta specifikācijas standarta grozījuma apstiprināšanas paziņojuma publikācija saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 298/10)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“Steiermark”

Atsauces numurs: PDO-AT-A0225-AM01

Paziņojuma datums: 21.02.2020.

APSTIPRINĀTĀ GROZĪJUMA APRAKSTS UN IEMESLI

Apraksts un iemesli

Tā kā vīna dārzu reģistru tagad pārvalda ar integrēto administrācijas un kontroles sistēmu, maksimālā raža no hektāra jāpielāgo.

VIENOTAIS DOKUMENTS

1. Produkta nosaukums

Steiermark

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

Ar cilmes vietas nosaukumu “Steiermark” drīkst apzīmēt vīnu un kvalitatīvu dzirkstošo vīnu ar apzīmējumu Qualitätsschaumwein vai Sekt.

Vīnu “Steiermark” galvenokārt ražo kā Qualitätswein (kvalitatīvs vīns); tas nozīmē, ka no vīnogu sulas iegūtās misas minimālais svars ir 15°, izsakot Klosterneuburger Mostwaage mērvienībā (atbilst 9,5 tilp. %). Minimālais faktiskais spirta saturs ir 9 tilp. %, minimālais skābums 4 g/l. Citas analītiskās īpašības atrodamas produkta specifikācijā.

Tiek ražots arī “Steiermark” ar citiem apzīmējumiem (piemēram, Kabinett, Spätlese, Eiswein). Aptuveni 70 % no Štīrijas vīnkopības apgabalā ražotā vīna ir baltvīns. Dažādās vietās audzējot vīnogulājus atšķirīgās augsnēs, tiek iegūti vīni ar atšķirīgām īpašībām – no svaigā, dzirkstīgā “Steirischer Junker” līdz piesātinātajiem viena īpašuma vīniem.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos litrā) Maksimālais kopējais sēra dioksīda saturs (miligramos litrā)

5. Vīndarības metodes

a) Galvenās vīndarības metodes

Attiecīgi ierobežojumi vīnu ražošanā

Ražojot vīnu, kam piešķirts cilmes vietas nosaukums “Steiermark”, atļauts izmantot visas vīndarības metodes, kuras saskaņā ar Regulu (ES) 2019/934 un (ES) 2019/935 atļauts izmantot ar aizsargātu cilmes vietas nosaukumu apzīmēta vīna ražošanā, izņemot apstrādi ar kālija sorbātu un dimetildikarbonātu. Vīna atskābināšanu var veikt saskaņā ar Regulu (ES) 2019/934 un (ES) 2019/935. Par iespējamo paskābināšanu lauksaimniecības, reģionu un tūrisma federālā ministre lemj atkarībā no laikapstākļiem veģetācijas periodā. Šādā gadījumā iespējamās paskābināšanas nosacījumus nosaka Regula (ES) 2019/934 un (ES) 2019/935.

Īpašās vīndarības metodes (to vidū bagātināšana) izriet no izraudzītās tradicionālās ražošanas metodes, un tās aprakstītas produkta specifikācijā.

b) Maksimālās ražas

10 000 kg vīnogu no hektāra

6. Noteiktais ģeogrāfiskais apgabals

Cilmes vietas nosaukuma “Steiermark” ģeogrāfiskais apgabals aptver visu Štīrijas federālo zemi Austrijā.

7. Galvenā vīna vīnogu šķirne vai šķirnes

‘Zweigelt’ – ‘Rotburger’

‘Welschriesling’

‘Sauvignon Blanc’

‘Zweigelt’ – ‘Blauer Zweigelt’

8. Saiknes vai saikņu apraksts

Štīrijas vīnkopības apgabala vīna dārzi atrodas klimata zonā, kas daļēji ietilpst Adrijas jūras Ilīrijas klimata ietekmes zonā. Tā kā vīna dārzi ir ļoti sadrumstaloti un atrodas tālu cits no cita, no dažādās vietās audzētajām vīnogām tiek iegūti atšķirīgi vīni.

Štīrijas dienvidaustrumos dominē vulkāniskas augsnes, bazalta augsnes un smilšainas, smagas māla augsnes. Reģionā jūtama pāreja no karstā, sausā Panonijas klimata uz mitro, silto Vidusjūras Ilīrijas klimatu.

Dienvidštīrija atrodas Grācas baseina dienvidu malā; rietumos šis baseins robežojas ar Gleinalpe, Stubalpe un Koralpe grēdu, bet dienvidos ar Poßruck grēdu. Dienvidaustrumos to nekas nenorobežo. Reģionā visizplatītākās ir šīfera, smilts, merģeļa un krīta augsnes. Klimatu ietekmē Dienvideiropas un Panonijas klimats.

Štīrijas rietumos dominē gneisa un šīfera cilmiežu augsnes. Jūtams Ilīrijas klimats ar samērā lielu nokrišņu daudzumu. Gandrīz 70 % no Štīrijas vīnkopības reģionā ražotā vīna ir baltvīns. Dažādās vietās audzējot vīnogulājus atšķirīgās augsnēs, tiek iegūti vīni ar atšķirīgām īpašībām – no svaigā, dzirkstīgā “Steirischer Junker” līdz piesātinātajiem viena īpašuma vīniem. Pateicoties dažādajām augsnēm un audzēšanas vietām, Štīrijas vīni ir ļoti daudzveidīgi. Tie sniedzas no svaigiem, dzirkstīgiem baltvīniem līdz piesātinātiem viena īpašuma vīniem un samtainiem sarkanvīniem, ko ražo galvenokārt Štīrijas dienvidaustrumu daļā, kur klimats ir mazliet maigāks. Izteiktā atšķirība starp dienas un nakts temperatūru palīdz attīstīt vīnu aromātu un labvēlīgi ietekmē skābuma struktūru.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

atkāpe no prasības ražot noteiktajā ģeogrāfiskajā apgabalā.

Nosacījuma apraksts:

saskaņā ar Austrijas Vīna likumu vīnu var pārdot ar cilmes vietas nosaukumu “Steiermark” tikai tad, ja tam ir oficiāls kvalitātes pārbaudes numurs (Staatliche Prüfnummer); šis noteikums neattiecas uz vīnu ar apzīmējumiem Sekt vai Qualitätsschaumwein. Lai saņemtu kvalitātes pārbaudes numuru, jāveic analītiskas un organoleptiskas pārbaudes ikviena tāda vīna paraugam, ko paredzēts laist tirgū ar cilmes vietas nosaukumu “Steiermark” (sistemātiska kontrole) (sk. produkta specifikāciju). Organoleptiskās pārbaudes laikā vīnus pārbauda oficiāla degustētāju žūrija. Tajā ietilpst 6 degustētāji un žūrijas priekšsēdētājs. Degustētājiem tiek iesniegti anonīmi paraugi. Pārbaudes veidlapā ir iekļauta tikai novērtēšanai nepieciešamā informācija, piemēram, tradicionālais apzīmējums (Qualitätswein, Spätlese u. c.), šķirne un gads. Lai novērtētu, vai degustēšanai iesniegtie vīni ir šķirnes, gada un tradicionālā apzīmējuma ziņā tipiski un vai tos var laist tirgū (bez defektiem), degustētāji izmanto savu pieredzi un noteiktus etalonvīnus. Uz jautājumu par degustēšanu jāatbild ar “jā” vai “nē”. Ja vērtējums ir negatīvs, rakstiski jānorāda noraidīšanas iemesli. Ja vairums degustētāju ir devuši pozitīvu vērtējumu, paraugs atbilst organoleptiskajām prasībām. Ja pozitīvā un negatīvā vērtējuma attiecība ir 3:3, paraugu iesniedz citai žūrijai. Ja attiecība arī otrreiz ir 3:3, pārbaudes galarezultāts ir negatīvs.

Saite uz produkta specifikāciju

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OV L 9, 11.1.2019., 2. lpp.